RSG Nuusbrief | 1 Mei 2020
Kyk, ons Suid-Afrikaners is 'n interessante en diverse nasie. En die grendeltyd bring baie positiewes en negatiewes na vore. Ek is aangenaam verras oor hoe vinnig ons omroepers en regisseurs hulle kon inrig by hul huise om van daar af insetsels, onderhoude en programme bymekaar te sit vir uitsaai. Kyk hier na 'n paar foto's.
Vlak 4 van die inperking maak nie eintlik 'n verskil aan uitsaai nie, want dit word as 'n noodsaaklike diens beskou. Die enigste probleem was dat ons geen dramas, boekvoorlesings of vervolgverhale kon opneem nie. Dit lyk asof ons wel nou enkeles sal kan opneem maar onder streng beperkings. Ons hou julle op hoogte.
Iets wat nou wel op vlak 4 toegelaat word, is om soggens tussen 06:00 en 09:00 in jou buurt te mag stap, draf of fietsry. En toe kry ons 'n plan.
Baie dankie luisteraars vir al die mooi e-posse van dank wat ons die afgelope tyd kry van julle. Ek is bly julle het die kunstefees-bydraes so geniet. Julle positiewe terugvoer gee ons weer woema om ons beste vir julle te doen onder omstandighede. Maar ons wonder of julle méér radio luister in die inperkingstyd. Neem gou-gou deel aan ons opname, asseblief.
ONS NUWE AKSIEPLAN
COVID-19 het alles verander: die wêreld, die ekonomie, ons manier van diink, doen en lewe. Maak dit die hupstoot tot Kom Ons Lewe Anders-20 (KOLA-20) aksieplan. Ons noem dit spesifiek 'ons' aksieplan, omdat ons met hierdie inperking almal op sy eie manier ingeperk is – sommige net in hul jaart, ander in 'n kamer en ander boon-op in hulle koppe. Ons sluit 'n weeklikse plan in om jou te leer om gesonder te lewe, geleidelik aktiewer te word, en ook wenke om jou denke meer positief te maak. Lees meer
Het jy gewonder hoe kry ons dit reg om nie net daagliks jou stasie op die lug te hou nie, maar ook om steeds 'n verskeidenheid programme te bring? Die nodige omroepers kom in na die ateljee en ander werk van hul huise af.
Lees en kyk meer
Vind die jongste inligting en skakels na belangrike inligting oor COVID-19 in die wêreld en in Suid-Afrika.
Regsake - Arbeidsreg
Wat is werknemers se regte oor afdankings, wangedrag, dissiplinêre verhore en konstruktiewe ontslag.
Kinders se temperamente en geaardhede verskil. Jou kennis van jou kinders se temperamente kan jou help om dinge makliker by die huis te hanteer.
Waarom het mense met chroniese siektes (soos diabetes, asma ens) en oorgewig mense, 'n groter kans om sieker te word van COVID-19?
Virtuele wolveilings het hervat en avo's is tans in seisoen. Gaan stroop- en planttoerusting betyds afgelewer word, inperkings en al?
Hoe gemaak met ondernemings se kontantvloei in dié moeilike tyd? Watter verligting bied die SA Inkomstediens aan maatskappye?
Waarom ruik rose lekker en ander dinge weer sleg? Voer duiwepare mekaar? Die wetenskaplikes vertel meer in Hoe verklaar jy dit?
Hoe ver noord moet 'n mens reis om die noorderligte te sien. Wat is die nuwe inligting oor die uitdying van die heelal?